KINNITATUD

RMK õigus- ja hangete osakonna juhataja

käskkirjaga nr 1-47.2998/1

## Hanke nimetus ja viitenumber

1.1. Hanke nimetus: Metsataimede vedu 2024-2028

1.2. Viitenumber: 274347

1.3. Klassifikatsioon: 60100000-9 Maanteetransporditeenused

1.4. Hankemenetluse liik: avatud hankemenetlus

## Hanke läbiviija

2.1. RMK õigus- ja hangete osakond

* 1. ***Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi e-RHR). Hankes osalemiseks, teavituste saamiseks ja küsimuste esitamiseks läbi e-RHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab e-RHR-i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab e-RHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt e-RHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt e-RHR-i keskkonnas hanketeates toodud aja saabumise järel.

## Hanke kirjeldus

* 1. Avatud menetlusega hanke tulemusel tellitakse raamlepingu alusel 48 kuu jooksul alates raamlepingu sõlmimisest läbiviidavate raamlepingus ettenähtud toimingute (minikonkursside) tulemusena sõlmitavate hankelepingute alusel metsataimede vedu.
  2. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Hankijale mittesiduvalt võib näitlik minikonkursside läbiviimise sagedus olla näiteks 1 kord kalendriaastas, vajadusel ka rohkem. Järgmise minikonkursi tulemused ei muuda kohustuslikuks eelmise minikonkursi tulemuste kasutamisest loobumist, kui vastav leping ei ole lõppenud.
  3. Raamlepingu eeldatav kogumaksumus on 1 600 000 eurot (käibemaksuta). Raamlepingu maksimaalne võimalik kogumaksumus on 2 000 000 eurot (käibemaksuta). Raamlepingu lõplik maksumus kujuneb Raamlepingu kehtivuse ajal vastavalt sõlmitud Hankelepingutele. Raamlepingu alusel tellitava teenuse kogus sõltub hankija reaalsest vajadusest ja olemasolevatest võimalustest. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.
  4. Raamlepingu vorm ja hankelepingu vorm on toodud hankedokumentide lisas.
  5. Hankemenetlus on jagatud **3 (kolmeks) osaks:**

|  |  |  |
| --- | --- | --- |
| Hanke osa | Raamlepingu eeldatav maksumus EUR (käibemaksuta) | Raamlepingu maksimaalne võimalik kogumaksumus EUR (käibemaksuta) |
| 1 - Metsataimede vedu Ida-Eesti piirkonna taimlatest ja külmladudest | 400 000 | 500 000 |
| 2 - Metsataimede vedu Lääne-Eesti piirkonna taimlatest ja külmladudest | 300 000 | 400 000 |
| 3 – Metsataimede vedu Marana taimlast | 900 000 | 1 100 000 |

* 1. Raamleping sõlmitakse tähtajaga 48 kuud või kuni raamlepingu maksimaalse rahalise mahu täitumiseni, sõltuvalt sellest kumb tingimus saabub varem.
  2. Hanke läbiviimise tulemusena sõlmitakse raamleping iga hankeosas kuni 3 (kolme) majanduslikult kõige soodsama pakkumuse esitanud (rohkem punkte saanud) pakkujaga. Juhul, kui vastavas hankeosas esitatakse ainult üks pakkumus või kui hankemenetlusse jääb pärast pakkumuste vastavuse ja pakkujate kõrvaldamise aluste ja kvalifitseerimistingimuste kontrollimist alles ainult üks pakkuja, siis sõlmib hankija raamlepingu ja hankedokumentide p. 4.13 ja 5.4 alusel hankelepingu selle ühe pakkujaga ainult esmase tellimuse täitmiseks ning seejärel kaotab raamleping kehtivuse.
  3. Taimeveoteenus on plastikkottidesse ja pappkastidesse pakendatud metsataimede veo korraldamine veoautodega, taimeveoteenuses sisaldub taimede vastuvõtmine pealelaadimis kohas, enne pealelaadimiskohast lahkumist taimede saaja(te) teavitamine ja taimede vedu sihtkohta; mahalaadimiskohas taimede veoautolt kätteandmine mahalaadijatele ja saatedokumentide alusel taimede üle arvestuse pidamine. Sellest ja metsataimede veo spetsiifikast tulenevalt loetakse koorma peale- või mahalaadimise mõistlikult maksimaalseks vajalikuks ajakuluks 180 minutit. Peale- või mahalaadimise kohtade vahel sõitmiseks kulunud aega ei arvestata laadimise aja hulka. Teenus sisaldab mahalaadimisel taimedega plastikottide või pappkastide kätteandmist mahalaadijatele, võimalusel kaubaalustel pappkastide mahalaadimist kahvelkäruga tagaluugilt. Reeglina toimuvad veod päeva täpsusega antud graafiku alusel tööpäevadel.
  4. Taimeveoteenuse osutamiseks peavad veoautod vastama vähemalt järgnevatele tingimustele:
     1. veoautol on kinnine furgoon, mille maht on vähemalt 39 m3;
     2. veoauto kandevõime on vähemalt 8000 kg;
     3. veoautol on tagaluuktõstuk.
  5. Taimeveoteenus konteineritega on pealt lahtistesse plastikust taimekastidesse pakendatud suletud juurekavaga metsataimede veo korraldamine veoautodega. Teenuses sisaldub taimekastide vastuvõtmine lähtekoha taimlas, enne pealelaadimiskohast lahkumist taimede saaja(te) teavitamine ja taimede vedu sihtkohta; saatedokumentide alusel taimede üle arvestuse pidamine. Teenus sisaldab autokastis olevatest konteineritest taimekastide (kuni 15 kg) kätteandmist mahalaadijatele. Tühjad konteinerid tuuakse tagasi pealelaadimiskohta. Teenuse osutamiseks antakse teenuse pakkujale tellija pool konteinerid suurusega 2130x1230x1750mm. Reeglina toimuvad veod päeva täpsusega antud graafiku alusel tööpäevadel.
  6. Taimeveoteenuse konteineritega osutamiseks peavad veoautod vastama järgnevatele tingimustele:
     1. Furgooni põhja, veokasti (platvormi) suurus vähemalt 6390 x 2460 mm (peab mahutama kaks taimekonteinerit kõrvuti 2 x 1230= 2460 mm, kokku kuus taimekonteinerit); kui kasutatakse kinnist furgooni peavad küljed olema avatavad, konteineritest taimekastide kätteandmiseks.
  7. Kõik veoautod (taimeveoteenus, taimeveoteenus konteineritega) peavad olema varustatud GPS-seadmega (näiteks Fleet Complete seadmete või samaväärsetega) nende teekondade jälgimiseks ja läbitud kilomeetrite mõõtmiseks.
  8. Teenuste osutamise tavapärane ajavahemik on alates 01.03 kuni 31.12, vajadusel ka muul ajal.
  9. Hange on jagatud **kolmeks (3)** osaks:
     1. **Hankeosa 1 – Metsataimede vedu Ida-Eesti piirkonna taimlatest ja külmladudest;**
     2. **Hankeosa 2 – Metsataimede vedu Lääne-Eesti piirkonna taimlatest ja külmladudest;**
     3. **Hankeosa 3 –** **Metsataimede vedu Marana taimlast.**
  10. Pakkuja võib teha pakkumuse ühele või mitmele hanke osale. Kui tehakse pakkumused mitmele hanke osale, siis ei tohi veoautode arv kattuda. Hankija soovib raamlepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja on kohustatud allkirjastama talle saadetud raamlepingu viivitamatult peale selle kättesaamist ja tagastama allkirjastatud raamlepingu hankijale viivitamatult peale allkirjastamist. Hankija otsustab oma äranägemisel, kas raamleping allkirjastatakse igas hankeosas digitaalselt kõikide raamlepingu osalistega koos või allkirjastatakse ühesugune raamleping digitaalselt kõikide raamlepingu osalistega eraldi.
  11. **Hankeosa 1 (Metsataimede vedu Ida-Eesti piirkonna taimlatest ja külmladudest) tehniline kirjeldus:**
      1. Taimeveoteenus RMK Räpina, Tartu, Kullenga ja Iisaku taimlatest ning Tartu piirkonna külmladudest RMK metsakasvatajatele ajavahemikel 01.03 kuni 15.05 ja 16.09 kuni 31.10., vajadusel ka muul ajal;
      2. Taimeveoteenus konteineritega RMK Tartu taimlast metsakasvatajatele 01.03 kuni 15.05 ja RMK Räpina Kullenga ning Iisaku taimlatesse ajavahemikul 16.05 kuni 16.09, vajadusel ka muul ajal.
      3. taimeveoteenus RMK Tartu taimlast Tartu piirkonna külmlattu ajavahemikul 15.11 kuni 31.12, vajadusel ka muul ajal.
      4. Teenuste osutamise eeldatav aeg ning teenuse osutamiseks vajaminevate veoautode eeldatav arv :
         1. Taimeveo teenused:

01.03.kuni 15.05 - 2 veoautot;

16.09 kuni 31.10 -2 veoautot;

15.11. kuni 31.12. 1 veoauto.

* + - 1. Taimeveoteenus konteineritega: 01.03 kuni 15.09 -2 veoautot.
    1. Pakkujal vajalik minimaalselt 4 (neli) veoautot: 2 (kaks) veoautot, mis vastavad punktis 4.9 nõutule ja 2 (kaks) veoautot (taimeveoteenus konteineritega), millel on kinnine furgoon, veokast või platvorm, veoauto kandevõime on vähemalt 8000 kg ja furgooni põhja, veokasti (platvormi) suurus vähemalt 6390 x 2460 mm (peab mahutama kaks taimekonteinerit kõrvuti 2 x 1230= 2460 mm, kokku kuus taimekonteinerit); kui kasutatakse kinnist furgooni peavad küljed olema avatavad, konteineritest taimekastide kätteandmiseks.
  1. **Hankeosa 2 (Metsataimede vedu Lääne-Eesti piirkonna taimlatest ja külmladudest) tehniline kirjeldus:**
     1. Taimeveoteenus RMK Reiu, Purila ja Rulli taimlatest ning Pärnu piirkonna külmladudest RMK metsakasvatajatele ajavahemikel 01.03 kuni 31.05 ja 16.09 kuni 31.10, vajadusel ka muul ajal.
     2. Taimeveoteenuse osutamise eeldatav aeg ning teenuse osutamiseks vajaminevate veoautode eeldatav arv:
        1. 01.03 -31.06 – 4 veoautot;
        2. 16.09 - 31.10 – 1 veoauto.
     3. Pakkujal vajalik minimaalselt 4 (neli) veoautot, mis vastavad punktis 4.9 nõutule.

* 1. **Hankeosa 3 (Metsataimede vedu Marana taimlast) tehniline kirjeldus:**
     1. Taimeveoteenus vedu RMK Marana taimlast RMK metsakasvatajatele ajavahemikul alates 01.03 kuni 31.12.
     2. Metsataimede vedu RMK Marana taimlast RMK Reiu, Räpina, Iisaku, Rulli, Kullenga ja Purila taimlatesse ajavahemikul 16.06 kuni 30.09, vajadusel ka muul ajal.
     3. Metsataimede vedu RMK Marana taimlast Pärnu piirkonna külmlattu 15.11 kuni 31.12, vajadusel ka muul ajal.
     4. Teenuste osutamise eeldatav aeg ning teenuse osutamiseks vajaminevate veoautode eeldatav arv:
        1. Taimeveoteenus 01.03 - 31.12 – 1 veoauto.
        2. Taimeveoteenus konteineritega 01.03-30.09 3 veoautot.
     5. Pakkujal vajalik minimaalselt 4 (neli) veoautot: 1 (üks) veoauto vastab punktis 4.9 nõutule ja 3 (kolm) veoautot (taimeveoteenus konteineritega), millel on kinnine furgoon, veokast või platvorm, veoauto kandevõime on vähemalt 8000 kg ja furgooni põhja, veokasti (platvormi) suurus vähemalt 6390 x 2460 mm (peab mahutama kaks taimekonteinerit kõrvuti 2 x 1230= 2460 mm, kokku kuus taimekonteinerit); kui kasutatakse kinnist furgooni peavad küljed olema avatavad, konteineritest taimekastide kätteandmiseks.

1. ***Hankelepingute sõlmimis toimingute läbiviimine raamlepingu alusel*** 
   1. Pärast raamlepingu sõlmimist on hankijal õigus esitada raamlepingu pooltele teenuse tellimiseks pakkumuse esitamise ettepanek ehk viia hankelepingu sõlmimise vajaduse ilmnemisel läbi raamlepingus ettenähtud toimingud selgitamaks välja edukas pakkumus teenuse tellimuse osas ja sõlmida eduka pakkumuse esitajaga hankeleping.
   2. Üldreeglina korraldatakse raamlepingu alusel hankelepingu sõlmimiseks minikonkurss.
   3. Raamlepingu sõlmimisele järgnevalt on hankijal õigus tellida esmases tellimuses metsataimede veo teenust 2024. ilma minikonkurssi korraldamata RHS § 30 lg 6 p. 1 alusel. Hankija sõlmib hankelepingu selle pakkujaga, kelle algses riigihankes esitatud pakkumuse maksumus, mille alusel on sõlmitud raamleping, on madalaim ning hankelepingu maksumuseks on esmane maksumus, mille alusel on sõlmitud raamleping. Ühtlasi on see ka konkurss esmase tellimuse hankelepingu sõlmimiseks. Juhul, kui võrdselt madalaima maksumusega pakkumuse on esitanud rohkem kui üks pakkuja, selgitatakse pakkuja, kellega sõlmitakse hankeleping, nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.
   4. Raamlepingu sõlmimisele järgneva esimese aasta jaoks (s.o 2024 aasta) sõlmib hankija raamlepingu alusel igas hankeosas hankelepingu selle jaoks ilma eraldi minikonkurssi korraldamata igas hankeosas majanduslikult soodsaima pakkumuse teinud pakkujaga ehk selle pakkujaga, kes sai 3 (kolme) edukaks tunnistatud pakkuja hulgast kõige rohkem punkte. Teenust osutatakse selle esimese aasta jooksul riigihanke menetluses esitatud pakkumuses pakutud hinna alusel.
   5. Hankija võib lisaks eeltoodud võimalustele sõlmida hankelepingu raamlepingu pooleks oleva vabalt valitud pakkujaga (RHS § 30 lg 8). Sellisel alusel sõlmitud hankelepingute kogumaksumus ei tohi ületada 20 % kogu raamlepingu maksumusest ja iga sellise hankelepingu maksumus peab olema väiksem kui riigihanke piirmäär. Pakkumuse hinnaks on sel juhul selle pakkuja algses riigihankes esitatud pakkumuse hinna aluseks olnud esmane maksumus, mille alusel on sõlmitud raamleping.
   6. Punktis 5.2. nimetatud minikonkursside läbiviimise kord:
      1. Hankija esitab minikonkursi raames pakkumuse esitamise ettepaneku kõikidele raamlepingu osalistele läbi eRHR registri. Selleks edastab hankija raamlepingu pooltele läbi eRHR-i elektrooniliselt andmed tellitava teenuse kirjelduse, tähtaja jms kohta. Hankija rakendab minikonkursside läbiviimisele riigihangete seaduses sätestatut. Pakkumuse esitamise ettepaneku esitamine kõikidele raamlepingu osalistele ei tähenda, et ühegi sellise ettepaneku saanud raamlepingu osalise suhtes ei kohaldu mõni hankelepingu sõlmimisest keeldumise alus vastavalt raamlepingule.
      2. Hankija plaanib korraldada uue minikonkursi igas hankeosas umbes iga 1 (ühe) aasta möödudes. Vajadusel viiakse minikonkursse läbi sagedamini, nt lepingute ennetähtaegse lõppemise juhtudel, veo vajaduse suurenemisel või teisenemisel jms.
      3. Hankija annab mõistliku tähtaja esitada pakkumusi raamlepingu alusel, arvestades hankelepingu eseme keerukust ja pakkumuste esitamiseks vajalikku aega.
      4. Hankija kohaldab pakkuja kõrvaldamise aluste kontrollimisel riigihangete seaduses sätestatut. Minikonkursilt kõrvaldatud pakkujaga sõlmitud raamlepingu võib hankija samal alusel ennetähtaegselt üles öelda ilma etteteatamistähtaega järgimata.
      5. Raamlepingu osalisteks olevad pakkujad esitavad hankijale läbi eRHR-i pakkumused. Hankija kontrollib pakkujate vastavust minikonkursil esitatud tingimustele ja pakkumuste vastavust. Hankija teavitab raamlepingu osalisi raamlepingu alusel hankelepingu sõlmimisest läbi eRHR-i.
      6. Hankija sõlmib minikonkursi tulemusel hankelepingu pakkujaga, kes vastab minikonkursil esitatud tingimustele ja tunnistab edukaks pakkumuste hindamise kriteeriumide kohaselt majanduslikult soodsaima pakkumuse.
      7. Hankija arvestab majanduslikult soodsaima pakkumuse väljaselgitamisel hindamiskriteeriumina ainult pakkumuse maksumust ja tunnistab minikonkursil edukaks kõige madalama maksumusega pakkumuse („vähim on parim“). Hankija sõlmib minikonkursi tulemusel hankelepingu pakkujaga, kes vastab minikonkursil esitatud tingimustele ja kes on esitanud madalaima maksumusega minikonkursi tingimustele vastava pakkumuse, välja arvatud kui ei esine mõnda hankelepingu sõlmimisest keeldumise alust vastavalt raamlepingule.
      8. Juhul, kui võrdsete maksumustega pakkumuste esitamise tõttu osutuks minikonkursil edukaks rohkem kui üks pakkumus, kasutatakse eduka pakkumuse väljaselgitamiseks liisuheitmist. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
      9. Hankija võib lükata tagasi kõik minikonkursil esitatud pakkumused, kui need on hankija jaoks ebamõistlikult kallid või odavad; kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele; kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest; kui ei esitata ühtegi vastavat pakkumust.
      10. Hankija võib tellida minikonkursi võitjalt vajadusel ja võimalusel ka taimede vedu ja taimede vedu konteineritega koos pool- või täishaagisega kasutades selleks hinnakoefitsenti 1,10, eeldusel, et sellega suureneb taimeveose kogus vähemalt kaks korda.
      11. Hankeleping sõlmitakse vastavalt hankedokumentide lisas esitatud hankelepingu vormile.
2. ***Pakkumuse hinna ja eseme väljendamise viis ja hindamiskriteeriumid***
   1. Pakkuja esitab e-RHR-i keskkonnas täidetava pakkumuse maksumuse vormi.
   2. Hankija hindab pakkumusi hanke osade kaupa eraldi lähtudes pakutud maksumusest. Pakkumused reastatakse pakutud maksumuse (suurima punktisumma) alusel. Edukateks tunnistatakse kuni 3 (kolm) madalaima maksumusega pakkumust ja raamleping sõlmitakse kuni 3 (kolme) madalaima maksumusega esitanud pakkujaga, kui piisav arv kvalifitseerunud pakkujaid on esitanud vastavaks tunnistatud pakkumused. Juhul, kui selliseid pakkujaid on vähem kui 3 (viis), sõlmitakse raamleping väiksema arvu pakkujatega. Madalaima maksumusega esmase tellimuse pakkumuse esitanud pakkujaga sõlmitakse raamlepingu alusel hankeleping esmase tellimuse täitmiseks. Raamlepingu sõlmimiseks läbi viidud hankemenetluses hanketingimustele vastavaks ja edukaks tunnistatud pakkumuste esitamine kvalifitseeritud ja kõrvaldamata jäetud pakkujate poolt on samaaegselt konkurss raamlepingu poolteks olevate pakkujate vahel eesmärgiga sõlmida hankemenetluses HD punktis 4.13. ja 5.4 kirjeldatud esmatellimusele kõige madalama maksumusega edukaks tunnistatud pakkumuse esitanud pakkujaga raamlepingu alusel hankeleping.
   3. Kahe või enama täpselt võrdse punktide arvuga pakkumuse korral, millest vähemalt üks on punktide arvu alusel 3. (kolmandal) kohal, ning selle tõttu ületaks edukaks tunnistatavate pakkujate arv 3 (kolme), selgitatakse edukas pakkumus nende pakkujate vahel liisuheitmise teel. Liisuheitmise koht ja aeg teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, sh. osade kaupa eraldi, kui:

8.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

8.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või raamlepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

8.3 kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest;

8.4. kui ei esitata ühtegi vastavat pakkumust.

## Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Raamlepingu ja hankelepingu vorm
  2. Lisa 2 – Pakkumuses kasutatavad vormid